На пытаннях бесперапыннай экалагічнай адукацыі для ўсіх засяродзіла ўвагу Л.П.Каліноўская, намеснік дырэктара Рэспубліканскага цэнтра экалогіі і краязнаўства: “Экалагічнасць адукацыі ў цэнтры прадугледжвае стварэнне ў выхаванцаў сістэмнага шматаспектнага ўяўлення аб прыродным і сацыяльным свеце, цэласнага светапогляду, магчымасцей, якія фарміруюцца з дапамогай факультатыўных курсаў, праграм павышанага ўзроўню, такіх як “Навука аб чалавеку”, “Чалавек і свет”, “Глебазнаўства”, “Генетыка і селекцыя”, “Касмічная біялогія”, дзе вывучаюцца тэхналогіі вытворчасці культур у космасе, натуральны адбор злакавых культур з наступным укараненнем вырошчвання ў касмічных умовах, выкарыстанне дажджавых і каліфарнійскіх чарвякоў для перапрацоўкі адходаў і атрымання перагною”.